Špejerio katedra
Špejerio katedra (vok. Speyerer Dom), oficialiai Šv. Marijos ir Šv. Stepono katedra (vok. Domkirche St. Maria und St. Stephan) – viduramžių katalikų bažnyčia, pastatyta Špejerio mieste (vok. Speyer), Reino krašte-Pfalce, Vokietijoje. Po Kluni abatijos sugriovimo, Napoleono Bonaparto valdymo laikais, Špejerio katedra tapo didžiausia išlikusia romaninio stiliaus bažnyčia pasaulyje. 1981 m. įtraukta į UNESCO Pasaulio paveldo sąrašą.